തെലുങ്ക് മൂവി ആര്ട്ടിസ്റ്റ് തെരഞ്ഞെടുപ്പിനിടയില് കടിപിടി തെലുങ്ക് മൂവി ആര്ട്ടിസ്റ്റ് അസോസിയേഷനിലെ തിരഞ്ഞെടുപ്പിനിടെ കടിപിടി. നടി ഹേമ നടന് ശിവ ബാലാജിയെ കടിച്ചതിനെ തുടര്ന്ന് സംഘര്ഷമുണ്ടായി. ഇന്നലെയായിരുന്നു തിരഞ്ഞെടുപ്പ്. നടന് പ്രകാശ് രാജും, വിഷ്ണു മാഞ്ചും നയിക്കുന്ന പാനലുകളാണ് പരസ്പരം മത്സരിച്ചത്. വൈസ് പ്രസിഡന്റ് സ്ഥാനത്തേക്ക് പ്രകാശ് രാജിന്റെ പാനലില് നിന്ന് ഹേമയും, വിഷ്ണു മാഞ്ചുവിന്റെ പാനലില് നിന്ന് ശിവ ബാലാജിയും മത്സരിച്ചിരുന്നു. ഇരുവരും വോട്ട് ചെയ്യാന് നില്ക്കുന്നതിനിടെയായിരുന്നു ഹേമ ശിവ ബാലജിയുടെ ഇടതു കൈയില് കടിക്കുന്നത്. സംഭവത്തിന്റെ വീഡിയോ പുറത്തുവന്ന് നിമിഷ നേരം കൊണ്ട് സാമൂഹിക മാദ്ധ്യമങ്ങളില് വൈറലായി. ഒരാളെ അക്രമത്തില് നിന്ന് രക്ഷിക്കാന് ശ്രമിക്കുന്നതിനിടെ ശിവ ബാലാജി തന്നെ തടഞ്ഞുവെന്നും അതിനാലാണ് കടിച്ചതെന്നുമാണ് സംഭവത്തെക്കുറിച്ച് ഹേമയുടെ വിശദീകരണം. തിരഞ്ഞെടുപ്പില് വിഷ്ണു മാഞ്ചു നേതൃത്വം നല്കിയ പാനല് വിജയിച്ചതിനെ തുടര്ന്ന് നടന് പ്രകാശ് രാജ് രാജി വെച്ചു. പ്രാദേശിക വാദം സംഘടനയില് ശക്തമാണെന്നും അദ്ദേഹം ആരോപിച്ചു.The post തെലുങ്ക് മൂവി ആര്ട്ടിസ്റ്റ് തെരഞ്ഞെടുപ്പിനിടയില് കടിപിടി first appeared on MalayalamExpressOnline.